



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA:120-03/21-01/02

URBROJ:2109/16-03-21-1

Pleškovec, 28. rujna 2021.

Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) i članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.), Općinsko vijeće Općine Sveti Juraj na Bregu na svojoj 03. sjednici održanoj 28. rujna 2021.godine donosi

**ODLUKU**

**o visini osnovice i koeficijenta za obračun plaće**

**načelnika Općine Sveti Juraj na Bregu**

**Članak 1.**

Ovom Odlukom određuje se osnovica i koeficijent za obračun plaće općinskog načelnika Općine Sveti Juraj na Bregu.

**Članak 2.**

Plaću čini umnožak koeficijenta i osnovice za obračun plaće, uvećan za 0,5 % za svaku navršenu godinu radnog staža, ukupno najviše za 20%.

**Članak 3.**

Osnovica za obračun plaće načelnika Općine Sveti Juraj na Bregu utvrđuje se u iznosu od 3.890,00 kuna.

**Članak 4.**

Koeficijent iz članka 1. ove Odluke iznosi: – 3,35.

**Članak 5.**

Stupanjem na snagu ove Odluke prestaje važiti Odluka o visini osnovice i koeficijenata za obračun plaće za rad načelnika i zamjenika načelnika Općine Sveti Juraj na Bregu KLASA: 120-02/18-01/03; URBROJ: 2109/16-03-18-1 od 28. lipnja 2018. godine.

**Članak 6.**

Ova Odluka stupa na snagu osmog dana od objave u „Službenom glasniku Međimurske županije“.

PREDSJEDNIK

Općinskog vijeća

**Anđelko Kovačić**